CELEX: 62020TN0450
Language: fi
Date: 2020-07-15 00:00:00
Title: Asia T-450/20: Kanne 15.7.2020 – Tempora v. parlamentti

24.8.2020   
            
            
               FI
            
            
               Euroopan unionin virallinen lehti
            
            
               C 279/64
            
         
      Kanne 15.7.2020 – Tempora v. parlamentti
      (Asia T-450/20)
      (2020/C 279/80)
      Oikeudenkäyntikieli: ranska
      
         Asianosaiset
      
      
         Kantaja: Tempora (Forest, Belgia) (edustajat: asianajajat A. Delvaux ja R. Simar)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kumoamiskanteen tutkittavaksi
               
            
                  —
               
               
                  kumoamaan päätöksen, jonka päivämäärä ei ole tiedossa ja jolla Euroopan parlamentti on valinnut SPRL IMAGINA EU:n hankintasopimuksen sopimuspuoleksi
               
            
                  —
               
               
                  velvoittamaan Euroopan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa, joka koskee päätöstä valita toinen tarjoaja hankintasopimuksen sopimuspuoleksi hankintamenettelyssä COMM/AWD/2019/421, tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu tarjouseritelmän 15.2 artiklan rikkomiseen, asianmukaista tarkkuutta ja huolellisuutta koskevien velvoitteiden noudattamatta jättämiseen, yhdenvertaisuusperiaatteen, vapaan kilpailun periaatteen ja avoimuusperiaatteen loukkaamiseen sekä unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetun Euroopan parlamentin ja neuvoston asetuksen (EU, Euratom) 2018/1046 (jäljempänä asetus 2018/1046) 170 artiklan 1 kohdan rikkomiseen. Kantaja väittää tältä osin, että parlamentin olisi pitänyt valita kantaja hankintasopimuksen sopimuspuoleksi, koska SPRL IMAGINA EU:n taloudellinen ja rahoituksellinen tilanne ei ollut riittävä, joten sitä ei voitu valita sopimuspuoleksi.
               
            
                  2)
               
               
                  Toinen kanneperuste, joka perustuu asetuksen 2018/1046 liitteessä I olevan 23 kohdan ja tarjouseritelmän 16 artiklan rikkomiseen, yhdenvertaisuusperiaatteen, vapaan kilpailun periaatteen ja avoimuusperiaatteen loukkaamiseen sekä asianmukaista tarkkuutta ja huolellisuutta koskevien velvoitteiden noudattamatta jättämiseen. Kantaja väittää, että SPRL IMAGINA EU:n tarjouksessaan esittämät hinnat ovat poikkeuksellisen alhaisia eikä niitä olisi pitänyt hyväksyä.